MUSEUM BOTANICUM LUGD-BAT. 
287 
terrupte glomerulatis v. spicatis, bracteolatis. Perigonium caly- 
cinum, quinque-octopartitum. Stamina 5 — 10, perigonii basi 
circa discum inserta; filamenta filiformia; antlierae biloculares, 
loculis longitudinaliter dehiscentibus. Fem. et Hermaphr. Gem- 
mae axillares y. saepius x in rhachi communi sessiles , solitariae 
v. glomerulatae, bracteis et involucri uniflori squamulis multi- 
seriatim imbricatis in cupulam floris basin cingentem connatis. 
Perigonii limbus superus, quadri-sexfidus v. obsolete denticula- 
tus. Stamina 5 — 10, saepissime abortiva, minima. Ovarium 
inferum, tri-sexloculare. Ovula in loculis gemina, collateralia, 
apici anguli interioris appensa, anatropa. Stylus brevissimus, 
crassus; stigmata loculorum numero, teretiuscula v. compressa, 
abbreviata , acuta v. obtusa. Nucula globosa v. ovoidea v. elon- 
gata, involucro in cupulam lignescentem indurato cincta v. 
inclusa, coriacea v. lignosa, mono-rarissime di-trisperma. Se- 
men pendulum; testa membranacea. Embryon exalbuminosum, 
orthotropum; cotyledonibus plano^convexis, crassis; radicula im- 
mersa, supera. — Arbores v. rarius frutices, imprimis Novae 
continentis sylvicolae, in Europa usque ad 56° L. B. obviae, in 
regione mediterranea paullo copiosiores, nec non in India orien- 
tali et in Archipelago indico obviae; foliis alternis, integerrimis 
v. dentatis, sinuatis, lobatis v. incisis, deciduis v. semperviren- 
tibus, novellis saepe pubescentibus, adultis saepe glabris; sti- 
pulis petiolaribus geminis; inflorescentia plerumque coaetanea, 
in axillis superioribus v. terminali. 
Obs. Quod jamdudum in 'Flora Javae , p. 8, cum de Cupuliferis age- 
rem, dicebam, huic Generi, rite explorata magnarum insularum Archi- 
pelagi indici vegetatione, haud procul dubio non leve accessurum incre- 
mentum, id ingenti novarum Specierum numero ex Borneo et Sumatra, 
quas descripsit korthals V. Cl. comprobatum est. Accuratiore vero ter- 
rarum illarum investigatione non unam deinceps Speciem, quae adhuc in 
sylvis indicis latebat, in lucem esse prodituram, missae ad me inde 
amicorum cura stirpes luculenter probant , in quibus vel nonnullae javanae 
mihi nondum innotuerant. Ceterum Specierum diversarum discrimen mul- 
tis laborat difficultatibus, quippe quarum pro aetate et loco arboris ve- 
hementer plerumque variat foliorum forma et magnitudo , quin et textura 
atque adeo color proprius, quem in pagina aversa quarundam Specierum 
exhibent folia, origine, sicut in plerisque Fle agnis , squamulosa, vel 
etiam pruinosa sive tomentosa. Neque minus varia in multis, tam divi- 
sione quam dispositione floram, est inflorescentia, fructuumque in non- 
nullis, et magnitudine et forma, ingens est discrimen, quorum, statu 
recenti, cupula prorsus alia gaudet forma , quam maturorum. Yerumtamen 
optimi discernendis Speciebus characteres e fructibus, et vel maxime e 
cupula eorum peti possunt, in quo praesertim externae texturae ratio est 
habenda. Hoc loco omnium, quae Herbario Lugduno-Batavo continentur, 
ex Archipelago indico et Japonia Specierum nonnullarumque affinium ex 
India orientali et Sina exponam diagnosin. 
